Liubomyra Mandzi

Liubomyra Stepanivna Mandzi (; Opaka, Lviveko oblasta, 1973ko maiatzaren 10a – Lviv, 2021eko azaroaren 27a) ukrainar irakasle eta politikaria izan zen, 2020ko martxoaren 25etik abenduaren 17ra arte Ukrainako Hezkuntza eta Zientzia jarduneko ministro izan zena.

 Bizitza 
Mandzi 1973ko maiatzaren 10ean jaio zen Opaka herrian, Lviveko oblastean, Ukrainako Sobietar Errepublika Sozialistan. Lviveko Unibertsitateko Geografia Fakultatean graduatu zen. 1998tik 2001era Lviveko Unibertsitateko graduondoko eskolan ikasi zuen. 2003an, Mandziy Zientzia Politikoetako hautagai bihurtu zen. 2008an irakasle elkartu titulua jaso zuen. 2001etik 2016ra, Lviveko Unibertsitateko Zientzia Politikoen Sailean irakatsi zuen.

2015ean, Lviveko oblasteko kontseilurako aurkeztu zen Petro Poroxenkoaren Blokea alderdiko kide gisa, baina ez zen hautatua izan.

2016tik 2019ra, Lviveko oblasteko Estatu Administrazioko Hezkuntza eta Zientzia Saila zuzendu zuen.

2019ko irailean, Ukrainako Hezkuntza eta Zientzia ministroorde izendatu zuten. 2020ko martxoaren 25ean, Hanna Novosad ministroaren dimisioaren ondoren, jarduneko ministro izendatu zuten. 2020ko abenduaren 17an, parlamentuak Serhi Xkarlet izendatu zuen Hezkuntza eta Zientzia ministro.

Ukraineraz gain, ingelesez eta polonieraz hitz egiten zuen. Taras Mandzirekin ezkonduta zegoen, eta Taras izeneko seme bat izan zuen.

2021eko azaroaren 27an hil zen, 48 urte zituela.

 Erreferentziak 

 Kanpo estekak 

Kategoria:Ukrainako irakasleak
Kategoria:Emakume irakasleak
Kategoria:Unibertsitateko irakasleak
Kategoria:Ukrainako politikariak
Kategoria:Emakume ministroak
Kategoria:Hezkuntza ministroak
Kategoria:XXI. mendeko politikariak
Kategoria:Lviven hildakoak